wesoło rymowanka – wierszyk o brelach
Kurde bele
Ślonsk
Moja kolybka – Ślonsk
Moji godce
Moji godce
Godko ślónsko,godko miła
Cojś przez wjeki sie rodziła
Jo tobóm byda godała
Nigdy ło cia nie zapominałach
Już starzyki nióm godały
Ftedy jak króle panowały
I do dzisioj tyś przetwała
Żodno zawjerucha cie nie zdeptała
Tera nowe czasy momy
I ło ciebje zapomnieć nie domy !
Bydymy ło cia sie starali
By cie inksi tyż poznali
Nasze dzieje ,łobyczaje
Idóm z tobóm w inksze kraje
Tam Ślónzoki tyż mjyszkajóm
Naszej godce fest tyż pszajóm
Ksiónżki tobóm już pisane
Ji z łuciechóm sóm czytane
My sie tera już ni dómy
W łurzyndach ło cie sie starómy
By nasze dziatki cie nie zapomniały
Mono kjeś we szkołach bydom cie mjały ?
Godko ślonsko ,godko miła !
Byś sie nigdy nie straciła……
Urszula Oślislok
Ptoszki ćwjyrkajóm
Ptoszki ćwjyrkajóm
Ptoszki z rana już ćwjyrkajóm
I ło wjośnie rosprowjajóm
Że już je kajś blisko
Bo już słónko bardzi blysko
Łod rana nóm przygrzywo
I śniega sie już pozbywo
Chocioż taji pomalutku
Wjosna idzie po cichutku
Dziyń już coroz długszy je
Noc zajś krótszo robi sie
I słóneczko bardzi śwjyci
Chneda bydzie rosło kwjeci
Urszula Oślislok
Leśne śpjywani
Ptoszki w lesie śpjywajóm Po dymbje klupje dziyndzioł Fazany w trowje skokajóm A żaby koncert kajś majóm Jak gwarno je w tym lesie Kajś dali gwizdo kos A echo wszysko niesie Daleko słyszeć tyn głos Kukułeczka zakukała ! Czy w kapsie cojś tam mosz ? Kogo zajś łokukała ? Czy znojdziesz jaki grosz ? Kukułeczko przestóń kukać ! Ni móm co po kapsach szukać ! Zajś piniyndzy mjeć nie byda ? Czy mje tropić bydzie bjyda ? A możno żeś wykukała Że wygrano byda mjała ?! A czy echo to poniesie ? Kajś daleko po tym lesie
Urszula Oślislok
Ślonski widoki
Ślónski widoki
Jak pjykne móm widoki
bażoły,hołdy,stow
A dali gruby widać
co stojóm już łod lot
Jak pjykne móm widoki
kaj pojrza,kurzy sie
A jo sam mjyszkać byda
bez wszyski moji dnie
Choć ciynżki luft tu mómy
to jednak ni ma źle
Bo wszyjscy nim dychómy
i dobrze żyje sie
To ślónski sóm widoki
te gruby,przy hołdzie stow
Tu Ślónzok stawjo kroki
już łod najmłodszych lot
Tu mama nas uczyła
jak godce naszej pszoć
Trza godać po naszymu
ni ma sie czego boć
Urszula Oślislok
Przed śwjyntami
Przed śwjyntami
Mamulka zawsze mi godała
co bych na śwjynta w doma czysto mjała
Co by marasu nikaj nie było
i choróbsko sie nie przywinyło
Trza mjeć wszyndzi powychraniane
łokna popucowane , czyste gardiny powjeszane
Na hasiok wywalić zajś wszyski graty
a szmaciorzowi dać stare szmaty
Plac pozamjatać,zgrabić zegródka
i posprałować se kożdo furtka
Bo wjosna to tako pora przyłazi
co wszysko w doma na wjyrch wyłazi
Jako sie kjejś to powjadało
gospodorza poznać po płocie
a gospodyni po tym co w ji łoknie wisiało
Urszula Oślislok
pol_Latn dyu_Latn fao_Latn swh_Latn szl_Latn szl_Latn szl_Latn szl_Latn min_Latn pol_Latn szl_Latn pol_Latn szl_Latn szl_Latn szl_Latn pol_Latn vec_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn pol_Latn szl_Latn szl_Latn szl_Latn eus_Latn szl_Latn szl_Latn szl_Latn vec_Latn szl_Latn pol_Latn hau_Latn szl_Latn fon_Latn hrv_Latn szl_Latn szl_Latn szl_Latn szl_Latn eus_Latn pol_Latn szl_Latn eus_Latn bos_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn luo_Latn szl_Latn szl_Latn szl_Latn szl_Latn szl_Latn szl_Latn quy_Latn szl_Latn szl_Latn luo_Latn eus_Latn szl_Latn szl_Latn pol_Latn szl_Latn pol_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eus_Latn